
E-rolleresek városi közlekedési munkamegosztásban betöltött szerepének vizsgálata, forgalomszámlálással

Kulcsszavak: Városi közlekedés, forgalomszámlálás,
A 2023 januárjában készült „Közösségi közlekedés fejlesztése elektromos autóbuszok beszerzésével Győrben és gazdasági övezetében „(IKOP-3.2.0-15-2022-00042) című dokumentumban felállított modal-split szerint Győr városában a közlekedés mintegy 46%-a személygépkocsival, 24% közösségi közlekedéssel, 8% kerékpárral, 22% gyalogosan történik. Azonban ez a modell nem foglalkozik az egyre nagyobb teret nyerő elektromos rollerek által betöltött szerepre. Továbbá az elvégzett felmérésekből az sem derül ki, hogy a magántulajdonban lévő és a közösségi elektromos rollerek mely közlekedési ágazatból vonják el a felhasználókat.
A globális felmelegedés megfékezése céljából egyre fontosabb a dekarbonizációs technológiák fejlesztése. A szakpolitikai hajtóerők is ennek megfelelően a zéró emissziós közlekedési technológiák elterjedésének irányába hatnak. A Magyar Innovációs és Technológiai Minisztérium az elektromos mobilitás elterjedése érdekében elkészítette a Jedlik Ányos Tervet (JÁT) (1487/2015. (VII. 21.) Korm. Határozat), ugyanakkor a Jedlik Ányos terv csak mérsékelten foglalkozik az egyre inkább elterjedő elektromos mikro-mobilitási eszközök használatával és a fejlesztések lehetséges irányával, a Közúti Rendelkezések Egységes Szabályozása (KRESZ) 1/1975.(II.5.) KPM-BM együttes rendelet sem szabályozza jelenleg még pontosan az e-rollerekre vonatkozó közlekedési szabályokat, az e-rollert. Hiányoznak továbbá azok a helyi közlekedésfejlesztési stratégiai dokumentumok és tervek, melyek megalapozzák az elektromos mikromobilitás fejlesztési irányait.
A TDK dolgozatunkban a fenti hiányosságok kiküszöbölése érdekében Győr város négy frekventált pontján (Ipar úti híd, Jereváni út (Gyalogos aluljáró) Újlak utca (vasúti átjáró)) végeztünk felmérést az e-roller használók körében, annak érdekében, hogy bemutassuk az e-rollerek közlekedési munkamegosztásban betöltött szerepét és a fejlődés várható irányát.



